हिंदू लोग, खास तौर पर भोजपुरी क्षेत्र में, एह तिहवार के विष्णु के अनंत रूप के पूजा करि के मनावे ला। दिन भर भुक्खल जाला आ दिन में पूजा कइल जाला आ कथा सुनल जाला। साँझ के बेरा बिना नून के खाना, आमतौर पर पूड़ी-खीर या पूड़ी-सेवई खाइल जाला। अनंत के पूजा में 14 गो पत्ता पर पूड़ी-खीर चढ़ावल जाला आ धागा के अनंत बनावल जाला जेह में खास बिधि से 14 गो गाँठ लगावल होल आ ई बिष्णु जी के चीन्हा के रूप में मानल जाला। सुशीला-कौण्डिन्य के कथा सुनल जाला।

मीटर लंबाई नापे के इकाई ह। अंतरराष्ट्रीय मानक (एसआई) सिस्टम में ई लंबाई के नापे खाती बेस इकाई हवे, मने की बाकी के इकाई सभ एकरे xगुना भा xवाँ हिस्सा के रूप में परिभाषित कइल जालीं। उदाहरण खाती किलोमीटर के परिभाषा होखी 1000 × 1 मीटर यानी 1000 मीटर; एही तरे सेंटीमीटर के परिभाषा 1 मीटर के 100वाँ हिस्सा यानी की 1/100 मीटर। एकर एसआई इकाई (SI unit) चीन्हा m हवे, देवनागरी में छोट रूप में मी लिखल जाला।

खैरा एगो लमहर टाँग वाली आ लमछर आकार वाली पनिहा शिकारी चिरई हवे। ई बकुला परिवार, आर्डेडाई, के सदस्य चिरई के प्रजाति लगभग पूरा शीतोष्ण कटिबंधी यूरोप आ एशिया में आ अफिरका के कुछ हिस्सा में पावल जाले। आमतौर पर ई चिरई अपने पूरा इलाका में साल भर निवास करे वाली हवे बाकी ढेर उत्तर के ओर वाला इलाका में से ई जाड़ा के दिन में दक्खिन ओर प्रवास करे चलि आवेलीं। नमभूमि के निवासी ई चिरई अक्सर झील, ताल, तालाब, पोखरा गड़ही आ नद्दी-नाला आ दलदली भूमि के आसपास देखाई पड़े ले। एकर भोजन मुख्य रूप से पनिहा जीव जंतु होलें जिनके शिकार ई पानी में एक जगह स्थिर खड़ा हो के लगे अइला पर चोंच मार के भी करे ले आ किनारे पर खड़ा होके लगे के छिछला पानी में लपक के भी पकड़े ले।

मझगांव भारत की झारखण्ड राज्य की बिधानसभा में एगो चुनाव क्षेत्र बाटे। पश्चिमी सिंहभूम जिला में स्थित ई बिधानसभा क्षेत्र सिंहभूम लोक सभा निर्वाचन क्षेत्र की अन्दर आवेला।

जामुन (बैज्ञानिक नाँव : Syzygium cumini) एक तरह क सदाबहार पेड़ हवे जेवना पर ख़ूब गाढ़ बैंगनी रँग क फर फरेला| जामुन क पेड़ भारत आ दक्षिण एशिया की बाकी कुल देशन आ इण्डोनेशिया आदि में पावल जाला।

मंगल इक्सोस्फेरिक न्यूट्रल संरचना विश्लेषक (MENCA) - ई एगो द्रव्यमान क परीक्षा करे वाला औजार बाटे जेवन ए ग्रह की बहिर्मंडल (इक्सोस्फीयर) में अनावेशित कण संरचना क अद्ध्ययन करी।

वज्रयान बौद्ध धर्म के एगो शाखा बाटे। एह शाखा के जनम बौद्ध धर्म में शैव मत आ तांत्रिक प्रभाव के प्रवेश के कारण पांचवी सदी ईसवी में भइल। ई तिब्बत में सभसे ढेर प्रचलित शाखा बाटे।

बौना ग्रह अइसन आकाशीय पिण्ड होला जवन ग्रह की आकार) क होखे लेकिन ना त ग्रह होखे न चंद्रमा न अकुनो दूसर उपग्रह। International Astronomical Union (IAU) का परिभाषा बा कि ""अइसन आकाशीय पिन्ह जवन सीधे सूर्य क चक्कर लगावत होखे, कम से कम एतना बड़ा होखे कि गुरुत्वाकर्षण से गोल हो जाव, लेकिन अपनी आसपास क ग्रहाणु आ दूसर चिजन के अपना में खींच के साफ़ न कइ दिहले होखे।

19 जून 2017 के मंगलयान आपन ऑर्बिट में परिकरमा करे के 1000 दिन (पृथ्वी के दिन) पूरा कइलस आ अभी एकरा धीमा पड़े के कौनों लच्छन भी नइखे लउकत। एह काल में ई मंगल के 388 चक्कर लगा चुकल बा आ 715 गो तस्वीर भेज चुकल बा।

जैसलमेर जिला (अंगरेजी: Jaisalmer district) भारत के राजस्थान राज्य में एक ठो जिला बाटे। एह जिला के मुख्यालय जैसलमेर बाटे आ ई जोधपुर मंडल में आवे ला।

बांग्लादेश (अंगरेजी: Bangladesh) एशिया महादीप में एगो देस बा। क्षेत्र की दृष्टि से एकर गिनती भारतीय उपमहादीप आ दक्खिनी एशिया में होले। बांग्लादेश क जनसंख्या लगभग 1,50,03,900 (बिस्व में 8वाँ अस्थान) बा आ क्षेत्रफल 1,47,570 किमी2 (विश्व में 94वाँ अस्थान)बा।